જાણીતા ગાયક નયન પંચોલી પણ આ ફ્લાઇટમાં હતા અને આ ઘટનામાં તેમણે પોતાની એક આંખ પણ ગુમાવી હતી. આ વાત કહેતાં તેમની આંખો ભીની થઈ જાય છે. તેઓ કહે છે કે, “હું ‘આવિષ્કાર’માં ગાયક હતો. રાત્રે જ્યારે હુમલો શરૂ થયો ત્યારે અમે બચવાનો રસ્તો શોધી રહ્યા હતા. મેં ઈમરજન્સી એક્ઝિટ જોયું અને તે ખોલવા પ્રયત્નો કરવા લાગ્યો. હાઈજેકરે આ જોયું અને મારા પર ગ્રેનેડ ફેંક્યો. ગ્રેનેડમાં રહેલા સ્પ્લિંટર મારી આંખમાં ખૂંચી ગયા. મને એમ જ લાગ્યું કે મારી આંખ બહાર આવી ગઈ છે. અંતે જેમતેમ કરીને હું પણ પ્લેનમાંથી બહાર નીકળ્યો. ત્યાં હોસ્પિટલમાં પ્રાથમિક સારવાર બાદ ટાંકા લઈ મારી આંખ બંધ કરી દેવામાં આવી.